钦定古今图书集成/明伦汇编/闺媛典/第119卷 > 赵彦深母傅氏
## 钦定古今图书集成/明伦汇编/闺媛典/第119卷 > 赵彦深母傅氏

按《北齐书赵彦深传》：深母傅氏，雅有操识。彦深三岁，
傅便孀居，家人欲以改适，自誓以死。彦深五岁，傅谓
之曰：“‘家贫而小，何以能济’？彦深泣而言曰：‘若天哀矜
儿，大当仰报’。”傅感其意，对之流涕。及彦深拜太常卿，
还，不脱朝服，先入见母，跪陈幼小孤露，蒙训得至于
此。母子相泣久之，然后改服。后为宜阳国太妃。